stanford-oval/wikipedia huggingface dataset:
נס הדגים
הערות שוליים

↑  הבשורה על-פי מתי
↑  J.W. Wenham, The Elements of New Testament Greek, Cambridge University Press, 1965, p. 75.
↑  Boyce W. Blackwelder, Light from the Greek New Testament, Baker Book House, 1976, p. 120, ISBN 0-8010-0662-7.
1 2  "John 21:1–14, New International Version". Biblegateway. נבדק ב-2012-07-18.
↑  John E. Rotelle (ed) and Edmund Hill (tr), The works of Saint Augustine: A Translation for the 21st Century, Part 3, Volume 7 (Sermons: On the Liturgical Seasons), ISBN 1-56548-059-7.
↑  Chrysostom, Homily 87 on the Gospel of John.
↑  D. A. Carson, The Gospel According to John (Pillar Commentaries Series), Wm. B. Eerdmans Publishing, 1991, p. 673, ISBN 0-85111-749-X.
↑  Leland Ryken, Jim Wilhoit, Tremper Longman, Colin Duriez, Douglas Penney, and Daniel G. Reid, Dictionary of Biblical Imagery (Fish), InterVarsity Press, 1998, p. 290, ISBN 0-8308-1451-5.
↑  (יג) רוֹאֶה הָיִיתִי בְּחֶזְיוֹנוֹת הַלַּיְלָה, וְהִנֵּה עִם עַנְנֵי הַשָּׁמַיִם הָיָה בָּא כְּבֶן אָדָם, וְעַד עַתִּיק הַיָּמִים הִגִּיעַ, וּלְפָנָיו הִקְרִיבוּהוּ. (יד) וְלוֹ נִתַּן שִׁלְטוֹן וִיקָר וּמַלְכוּת, וְכָל הָעַמִּים הָאֻמּוֹת וְהַלְּשׁוֹנוֹת אוֹתוֹ יַעֲבֹדוּ. שִׁלְטוֹנוֹ שִׁלְטוֹן עוֹלָם אֲשֶׁר לֹא יַעֲבֹר, וּמַלְכוּתוֹ אֲשֶׁר לֹא תִּשָּׁחֵת.
| --- | --- |
בקרת זהויות :  NLI: 987007538777005171  LCCN: sh85085936 
נס לכידת 153 דגים, פרסקו הדגים בקתדרלת ספולטו, איטליה
נס לכידת הדגים מאת קונרד וויץ, 1444 (נס שני)
סטיבן בית-אשור

סטיבן מהרדאד בית-אשור (באנגלית: Steven Mehrdad Beitashour, בפרסית: استیون مهرداد بیت‌آشور; נולד ב-1 בפברואר 1987) הוא כדורגלן אמריקאי-איראני המשחק בקולורדו ראפידס מה-MLS.
קריירת מועדונים

בית-אשור התחיל את הקריירה שלו בקבוצה של תיכון ללאנד מסן חוזה. לאחר שסיים את לימודיו בתיכון, הצטרף לקבוצה המייצגת את אוניברסיטת סן דייגו. בשנת 2010 נבחר על ידי סן חוזה ארת'קווייקס במקום ה-30 בדראפט ה-MLS. ב-10 באפריל 2010 הוא ערך את הופעת הבכורה שלו בליגה בניצחון 1-2 נגד שיקגו פייר ב-24 באפריל 2010 הבקיע את שער הבכורה שלו בקריירה נגד צ'יבאס. בשנת 2012 זכה עם המועדון במגן האוהדים.
ב-27 בינואר 2014 חתם בונקובר וייטקאפס. ב-8 במרץ ערך את הופעת הבכורה שלו בליגה נגד רד בול ניו יורק, ובמשחק זה הוא בישל שער אחד. ב-10 באוקטובר זכה עם המועדון בגביע קסקאדיה.
בינואר 2018 חתם במועדון הכדורגל לוס אנג'לס.
ב-19 בספטמבר 2020, בית-אשור חתם בקולורדו ראפידס.
קריירה בינלאומית

בית-אשור נולד בארצות הברית להורים איראנים ולכן היה זכאי לדרכון איראני. למרות זאת, באוגוסט 2012 זומן לסגל נבחרת ארצות הברית לקראת משחק ידידות נגד מקסיקו אך הוא לא זכה לדקות משחק. ב-5 באוקטובר 2013 זומן לסגל הנבחרת לקראת המשחק נגד תאילנד במוקדמות גביע אסיה בכדורגל 2015. ב-15 באוקטובר הוא ערך את הופעת הבכורה שלו בנבחרת במשחק שנגמר בניצחון 1-2 לטובת איראן. ביוני 2014 נכלל בסגל הנבחרת לקראת מונדיאל 2014.
תארים

מגן האוהדים: 2012
גביע המורשת: 2012
גביע קסקאדיה: 2014
נחל תבור

| --- | --- |

"קניון הבזלת" בנחל תבור
 מידע כללי
 אורך:  31 ק"מ
 אגן ניקוז:  208 קמ"ר
 מוצא:  הר כסולות
 יובלים:  נחל עכין, נחל רכש, נחל כוכב, נחל סליל, נחל הקוסמת, נחל אוכל, נחל השבעה, נחל קיש, נחל יזיר, נחל ברק בן אבינעם, נחל קמה, נחל חמוד, נחל עין דור, נחל דבורה, נחל שומר 
 שפך:  נהר הירדן
 קואורדינטות שפך:  32°36′3″N 35°33′57″W﻿ / ﻿32.60083°N 35.56583°W﻿ / 32.60083; -35.56583
 מדינות באגן הניקוז:  ישראל ישראל
 
נַחַל תָּבוֹר (בערבית: ואדי אל-בִּירָה) הוא נחל איתן בגליל התחתון, שמוצאו באזור הר כסולות שבהרי נצרת, זורם לכיוון דרום-מזרח ונשפך אל נהר הירדן סמוך לתל שושן, כ-3 ק"מ מדרום לנהריים. בדרכו הוא עוקף את הר תבור ומנקז אליו יובלים רבים, המרכזי מבניהם הוא נחל השבעה. הנחל מהווה גבול גאוגרפי בין רמת סירין לרמת כוכב. בקטע התחתון של הנחל, הנכלל בתחום שמורת הטבע "נחל תבור" נובעים שלושה מעיינות: עין רכש, עין זאב ועין שחל.
צומח

נחל תבור שוכן בשולי החבל הים תיכוני וצומחים בו זה לצד זה צמחים ים תיכוניים וצמחי מדבר שהגיעו מבקעת הירדן.
הקטע המערבי של אגן נחל תבור הוא אזור הררי שכולל את מורדות הרי נצרת, הר דבורה, הר כסלות, הר תבור וגבעת המורה. באזור זה צומח חורש ים תיכוני שכולל אלון מצוי ואלה ארצישראלית, יער פארק של אלון תבור ולבנה רפואי ויער נטוע של עצי אורן ואקליפטוס. כמות המשקעים היא כ-600 מ"מ בשנה.
הקטע המזרחי, הכולל את רמת סירין, רמת כוכב ונחל תבור שביניהן, מתאפיין בצמחייה אינרו-טורנית. הצמחייה באזור דלה בעצים ושיחים בשל מיעוט המשקעים (350–400 מ"מ בשנה) והקרקע הבזלתית. העץ הנפוץ הוא שיזף מצוי שגדל לאורך הנחל ובאזורים לחים. צומחים גם אשל, פיקוס התאנה, תמר מצוי, מספר עצי אלה אטלנטית והעצים הנדירים שקד קטן-עלים ושיטה מלבינה. השיח הנפוץ הוא שיזף השיח, לצידו צומחים אטד אירופי, עוזרר קוצני, סירה קוצנית, קידה שעירה, שלהבית קצרת שיניים ומרווה ריחנית ובקצה המזרחי, הצמחים המדבריים רותם המדבר, מלחית אשונה, אוג קוצני וחלביב רתמי.
את ערוץ הנחל מלווים צמחי בית גידול לח דוגמת פטל קדוש, הרדוף הנחלים, קנה מצוי, לצידם שיח אברהם מצוי, עבקנה שכיח, ונענע משובלת וערבה מחודדת אשר צומחת בערוץ הנחל עצמו.
בסתיו פורחים במדרונות מבשרי החורף סתוונית היורה ובן חצב סתווני. בחורף מתכסים המורדות במרבד ירוק צפוף, ופורחים תורמוס ההרים, רקפת מצויה, כלנית מצויה, צבעוני ההרים. לקראת האביב ובמהלכו עולה פריחה צבעונית של עירית גדולה, חוטמית זיפנית, חרצית עטורה, נורית אסיה, פרג אגסני וכלך מצוי יחד עם זקנן שעיר, מלעניאל מצוי ושעורת התבור. בקיץ רוב הצמחייה קמלה ומתייבשת.
במדרון הסמוך לכוכב הירדן צומחים מינים נדירים כמו אלקנת הגליל, דוגון ירושלמי, טופח דביק ושלהבית הגלגל.
חי

נחל תבור מהווה בית גידול לאוכלוסייה מגוונת של בעלי חיים, ביניהם:
יונקים - צבי ארץ ישראלי, תן זהוב, צבוע מפוספס, שועל מצוי, פרסף גדול, חזיר בר, זאב מצוי, דרבן מצוי, גירית מצויה, שפן סלעים.
עופות - חוגלות, דרור ספרדי, חוחית, עקב עיטי, חיוויאי.
זוחלים - זיקית ים תיכונית, צפע מצוי, זעמן מטבעות, צב יבשה מצוי, צב ביצות מצוי, חרדון מצוי.
כמו כן מתקיימים גם דגים, דו-חיים ומינים רבים של פרוקי-רגליים, דוגמת סרטן הנחלים.
שמורת נחל תבור

שמורת נחל תבור היא שמורת טבע המקיפה את מרבית אפיקו של הנחל. תחילתה מעט צפונה מקיבוץ גזית, באזור תל רכש וסופה בכביש 90, קרוב לשפך הנחל לנהר הירדן.
במפגש נחל תבור עם נחל רכש נמצא תל רכש (אֲנָחֲרָת המקראית), עיר שנכללה בנחלת שבט יששכר.
ניתן לטייל בשמורה בשני מסלולים: האחד הוא מסלול מעגלי, הכולל בתוכו את קניון הבזלת, והשני מוביל לעין שחל, ועובר בחורשת השיטה המלבינה, שנחל התבור הוא קצה גבול תפוצתה הצפוני, ובטחנות קמח מהתקופה העות'מאנית.
בתחילת 1963 נכללה השמורה ברשימה של 83 שמורות־טבע מומלצות של ועדה שמונתה על ידי הקרן הקיימת ומשרד החקלאות. על פי ההמלצה, השמורה יועדה להיות בשטח של 8200 דונם. השמורה הוכרזה רשמית בדצמבר 1974.
זיהויו המקראי של הנחל

ישנם חוקרים הסבורים כי נחל תבור של ימינו הוא למעשה נחל קישון המקראי, או למצער המזרחי מבין שני הנחלים שנקראו כך (נחל קישון של ימינו נקרא בערבית - "אל-מוּקַטַע"). זאת בשל מספר טעמים:
תחילתו של הנחל היא בסמוך לח'רבת קיסון, המזוהה עם עיר הלויים המקראית קישיון שבנחלת שבט יששכר.
אוסביוס מקיסריה (תחילת המאה ה-4 לספירה) מציין באונומסטיקון כי קישון הוא שמו של נחל בסמוך להר תבור.
אשתורי הפרחי, חוקר הארץ מראשית המאה ה-14, מציין בספרו כפתור ופרח כי נחל קישון נשפך לנהר הירדן מדרום לירמוך, ונקרא בימיו "קיסון".
יוסף בן מתתיהו מציין בספרו קדמוניות היהודים כי בני ישראל רדפו אחר גייסותיו של סיסרא בכיוון מזרח.
התיאור המקראי של גריפת צבא סיסרא בנחל קישון מתאים יותר לערוצו הקניוני של נחל תבור מאשר לערוצו המישורי של נחל קישון של ימינו.
במפות מימי הביניים ועד ראשית המאה ה-19 מסומן נחל קישון כנחל שזורם מזרחה, באופן שמתאים למיקומו של נחל תבור.
יובלים

נחל ברק בן אבינעם
נחל דבוריה
נחל חריאן
נחל קשת
נחל השבעה
נחל אזנות
נחל קמה
נחל קיש
נחל עין חדה
נחל אולם
נחל רכש
נחל סליל
נחל אוכל
נחל יזיר
נחל א-דלפי
נחל נין
נחל הקוסמת
נחל עין דור
נחל שומר
נחל גזית
נחל חמוד
נחל דנה
נחל יותם
נחל כוכב
נחל עכין
נחל זאב
גלריה

נחל תבור במבט מהר תבור
פריחה בנחל תבור
זרימה בנחל תבור
פריחת תורמוס ההרים בנחל תבור
עדר צבאים בנחל תבור
ראו גם

גשר הרכבת הטורקי על נחל תבור
תל רכש
לקריאה נוספת

כל מקום ואתר, הוצאת משרד הביטחון – ההוצאה לאור, 2000.
יעקב שורר, טיולי ישראל צפון, הוצאת כתר הוצאה לאור, עמ' 200–206, 2003.
יואל אליצור, מקום בפרשה - גאוגרפיה ומשמעות במקרא, ידיעות אחרונות, עמ' 121–127 - נחל קישון - בחינה מחדש.
"נחל תבור" מדריך ישראל החדש כרך 4: הגליל התחתון וחופו ובעקת כנרות, בעריכת מושון גבאי ויצחקי גל, הוצאת משרד הביטחון 2001 עמ' 168–171.
נראה אותך אוהב

| --- | --- |

כרזת הסרט
 בימוי:  יאן סמואל 
 הופק בידי:  כריסטוף רוסגנון 
 תסריט:  יאן סמואל   ז'אק קיוקור
 עריכה:  Andrea Sedláčková 
 שחקנים ראשיים:  גיום קאנה   מריון קוטיאר
 מוזיקה:  פיליפ רומבי 
 צילום:  אנטוני רוש 
 מדינה:  צרפת, בלגיה 
 חברה מפיצה:  Paramount Classics
 שיטת הפצה:  וידאו על פי דרישה 
 הקרנת בכורה:  צרפת 17 בספטמבר 2003   בלגיה 24 בספטמבר 2003
 משך הקרנה:  93 דק' 
 שפת הסרט:  צרפתית 
 סוגה:  קומדיה רומנטית, סרט דרמה 
 הכנסות:  $8,561,371
 הכנסות באתר מוג'ו:   lovemeifyoudare
 דף הסרט ב־IMDb
 
נראה אותך אוהב (בצרפתית: Jeux d'enfants משמעות השם המקורי: "משחק ילדים"; מוכר בשם האנגלי Love me if you dare) הוא סרט רומנטי-דרמטי צרפתי משנת 2003, של הבמאי יאן סמואל. התסריט נכתב על ידי יאן סמואל בשיתוף עם ז'אק קיוקור. בסרט זה מגלם גיום קנה את ז'וליאן ז'נבייה, ילד המאבד את אמו בגיל צעיר ומפתח קשרי חברות עמוקים עם ילדה פולנייה דחויה, סופי קובלסקי, אותה מגלמת מריון קוטיאר. בין השניים נוצרת מסורת של משחקי אתגרים הכוללת קופסת פח. בכל פעם שאחד מהם היה צריך לבצע את האתגר הוא היה מחזיק את הקופסה.
עלילה

הסרט מתחיל בלייז' שבבלגיה, שם ילדה קטנה בשם סופי דחויה על ידי ילדים אחרים. נהג האוטובוס וילד בשם ז'וליאן הם היחידים שעוזרים לה לאסוף את ספריה שנזרקו על ידי הילדים לשלולית.
כדי לעודד את סופי, ז'וליאן נותן לה קופסת פח קטנה, מתנה מאמו הגוססת. הקופסה חשובה לו, והוא מבקש ממנה להשאיל לו את זה מפעם לפעם. כשז'וליאן מבקש את הקופסה בחזרה ברגע שהוא נתן לה אותה, סופי דורשת הוכחה לכמה הקופסה חשובה לו. ז'וליאן מנתק את בלמי האוטובוס ללא היסוס והאוטובוס אשר מלא בילדים מאיץ במורד הגבעה. המשחק שלהם התחיל: הקופסה שייכת למי שביצע את החובה.
בין בנם של ההורים הבלגים העשירים לבין בת המהגרים הפולנים מתפתחת חברות מתמשכת. כילדים הם לא מתנהגים יפה בבית הספר, זורעים הרס במהלך חתונה ומצווים משימות מטופשות אחד על השני. כנערים קשריהם הרומנטיים עם אחרים ניזוקים כתוצאה מהחובות שמצווים. בינתיים, שני הידידים מתעלמים מכל השלכות ועונשים למעשיהם תוך כדי המשחק.
בזמן שהם תמיד מחפשים את המעשה הבא, אהבה מתפתחת לאיטה בין הדמויות הראשיות. מאחר שלא רצו להודות בכך, הם משיחים הם תשומת לבם לחובות קיצוניים אף יותר.
כמבוגרים צעירים, ז'וליאן מספר לסופי שהוא רוצה להתחתן, וחושף רק לאחר מכן שהתכוון למישהי אחרת. נקודת השיא מגיעה כאשר סופי מפסיקה את חתונתו של ז'וליאן, ומאוחר יותר ז'וליאן מנודה על ידי אביו וסופי כמעט נהרגת תוך כדי משחק אחר. ז'וליאן חוזר להינשא לאשתו וסופי מכריזה שהם לא יפגשו במשך עשר שנים.
עשר שנים עוברות, ז'וליאן נשוי עם שני ילדים. סופי גם נשואה לבעלה, כוכב כדורגל מפורסם. ז'וליאן המצליח מודה שלא שכח את סופי, אם כי
הוא מניח שהיא שכחה אותו. ביום השנה העשירי לחתונתו של ז'וליאן, סופי שולחת לו הודעה ומודיעה לו שהמשחק חוזר. ז'וליאן וסופי נפגשים לרגע קצר בעיצומה של עוד חובה אך זה מספיק לז'וליאן להבין שהמשחק "טוב יותר מהחיים עצמם". לאחר תאונה דרמטית, ז'וליאן וסופי לבסוף מתאחדים למרות מחאותיהם של בני זוגם.
לסרט יש שני סופים חלופיים המוצגים זה אחר זה. בראשון, ז'וליאן וסופי מחליטים כחובה אולטימטיבית לחלוק את חלומם ביחד, "חלום האהבה הנצחית" שלהם - הזוג מתחבק בזמן שהם עומדים בתוך בור הבנייה אשר עומד להתמלא בבטון. בסוף החלופי, ז'וליאן וסופי הם כבר זוג מבוגר והם מעבירים את זמנם בגינה תוך כדי שהם ממשיכים לשחק את משחקם. אולם, סצנת הפתיחה של הסרט (מבט מלמעלה של אתר בניה ובור מלא בבטון שבחלקו העליון קופסת הפח של ז'וליאן מונחת שוקעת באופן חלקי) מוצגת, ומציעה שהשניים למעשה כן קברו את עצמם בתוך הבטון.
צוות השחקנים

גיום קאנה - ז'וליאן ז'נבייה
מריון קוטיאר - סופי קובלסקי
טיבו ורהאג - ז'וליאן בן 8
ז'וזפין לבה-ז'ולי - סופי בת 8
עמנואל גרונוולד - אמו של ז'וליאן
ז'ראר ווטקינס - אביו של ז'וליאן
ז'יל ללוש - סרגיי נימוב נימוביץ'
ז'וליה פור - אחותה של סופי
אלודי נוואר - אורלי מילר
נטלי נטיר - סופי בת 80
פרדריק ג'רץ - איגור
מנואלה סנצ'ז - מורה
פיליפ דרק - מנהל בית הספר
דימויים

הסגנון החזותי של הסרט משקף גם את הסביבה: בזמן שז'וליאן וסופי ילדים, העולם מעט מטושטש והכל בהיר וצבעוני, כאשר הם מתבגרים, הסרט הופך לחד יותר והצבעים יותר מציאותיים. בסצנה היפותטית של השניים כזוג קשישים, הסרט הופך שוב למעורפל, אך הפעם בגוון חום כהה מובהק.
פסקול

השיר "La Vie en Rose" של הזמרת אדית פיאף נשמע בסרט ושולט ברובו. מושמעות מספר גרסאות של השיר, כולל הביצוע המקורי של אדית פיאף ובביצועי קאבר של הזמרים דונה סאמר, לואי ארמסטרונג, זמרת הפופ הצרפתייה  Zazie ושל להקת הא-קפלה הברזילאית Trio Esperança.
בצירוף מקרים, מריון קוטיאר זכתה בפרס אוסקר עבור גילום דמותה של אדית פיאף בסרט "La Vie en Rose". בנוסף, קוטיאר לאחר מכן לוהקה לסרט "התחלה", מותחן מדע-בדיוני שם שירה של פיאף Non, je ne regrette rien ממלא תפקיד מרכזי.
פרסים

בשנת 2004 הסרט זכה בטקס ה-NRJ cine’ awards בקטגוריית "הנשיקה הטובה ביותר" ובקטגוריית "הסוף המפתיע ביותר".
באותה שנה בטקס ה-NEWPORT beach film festival זכה הבמאי יאן סמואל בפרס ל"סרט הדרמה הטוב ביותר" ומריון קוטיאר בקטגוריית "השחקנית הטובה ביותר" בסרט דרמה.
השחקנים במציאות

במציאות, השחקנית מריון קוטיאר כיום חיה עם גיום קאנה. דיווחים רבים מספרים שהזוג מעדיף סגנון חיים פשוט והם לעיתים קרובות נראים בבתי קפה בפריז. אף אחד משניהם מספר לתקשורת על מערכת היחסים ביניהם למרות שתמונות של בני הזוג מראים חיבה ביניהם בצהובונים אירופאים. לזוג נולד תינוק בן ב-20 במאי 2011.
סקאלפי

יצירות עשויות סקאלפי
סקאלפי (שם מסחרי: Sculpey) הוא שם מותג הכולל מספר מוצרי חומר פולימרי, הרשום לחברת פוליפורם.
המשותף לכלל מוצרי סקאלפי הוא האפשרות לשרוף את המוצר המפוסל בחום של תנור ביתי (לרוב ההוראות מנחות כ-130 מעלות צלזיוס), בעוד שמוצרי חומר מינרלי ניתנים לשריפה רק בטמפרטורות גבוהות הרבה יותר, ולפיכך מחייבות כבשן.
תחת המותג קיימים מוצרים אחדים ליוצרים חובבנים, כמו גם מוצרים מקצועיים המשמשים לפיסול מיניאטורות ופסלונים בייצור מסחרי.
לסקאלפי תכונות פלסטיות דומות לאלו של מותג פימו, אם כי סקאלפי יותר גמיש ומתאים לעבודות עדינות. מידת הגמישות והרכות של החומר הפולימרי תלויה בכמות השמן הלכוד בין מולקולות הפולימר, ומשתנה בין מוצרי המותג בהתאם.
מוצרי המותג

Original Sculpey: חומר גמיש ובסיסי, מיועד בעיקר לעבודה חובבנית. המותג המוקדם ביותר של החברה. מגיע בגוונים לבן וחום-אדמדם.
Premo! Sculpey: מותג חובבנים המקביל לפימו, מגיע בהתאם בלבנים קטנות של 2 אונקיות או בלבנה של ליטרה אחת (כ-450 גרם). מגוון צבעים רחב.
sculpey III: חומר משופר לעבודה חובבנית, מגיע ב-44 גוונים ובגדלים שונים. קיים מותג משנה עם גוון זוהר בחושך.
Granitex: חומר בשילוב סיבים, הבולטים יחסית במוצר לאחר שריפתו בתנור ונותנים לו מראה עין של גרניט. לשימוש מקצועי וחובבני.
MoldMaker: חומר פולימרי גמיש ורך במיוחד, שמיועד בלעדית ליצור תבניות יציקה לתבליטים. על פי הוראות היצרן, מתאים ליציקות גבס.
Super Sculpey: חומר פולימרי מקצועני, המשמש יצרני מיניאטורות ופסלונים לייצור הדגם הראשוני. מגיע רק בגוון בז' ורדרד. קיים מותג משנה בעל גמישות מופחתת, הניתן לחריטה.
sculpey super flex: חומר פולימרי השומר על גמישות לאחר האפייה בתנור.
sculpey ultralight: חומר פולימרי קל משקל, מאפשר ליצור פסלונים ללא תמיכת שלד מתכת.
נר על החלון

| --- | --- |

 שיר בביצוע סטלה מאריס
 מתוך האלבום השער נפתח
 יצא לאור:  יוני 1994
 מקום הקלטה:  אולפני טריטון מיקס: אולפני באטרי, לונדון (אנ')
 סוגה:  בלדת רוק
 שפה:  עברית
 אורך:  4:55
 חברת תקליטים:  הליקון
 כתיבה:  פבלו רוזנברג
 לחן:  ניק מילר
 הפקה:  כריס טנגרידיס (אנ')
 עיבוד:  פבלו רוזנברג, ניק מילר, פימה שוסטר, דובי סוני ואיתן כודרג'י (כל חברי הלהקה)
"נר על החלון" הוא שיר בביצוע הלהקה הישראלית "סטלה מאריס". ניק מילר הלחין את השיר למילותיו של פבלו רוזנברג. השיר נכלל באלבומה השני של הלהקה, "השער נפתח", שהתפרסם ב־1994.
הראל מויאל ביצע את השיר בגמר העונה השנייה של "כוכב נולד" וניצח בתחרות.
על השיר

השיר נכתב ונועד לאלבום הבכורה של הלהקה שנושא את שמה והתפרסם ב־1992. ניק מילר הלחין את השיר, והעיבוד הראשוני היה בסגנון ג'אזי. פבלו רוזנברג, שקיבל את הלחן וחיבר לו מילים, קרא לו בהתחלה "יום גשום". על המילים "נר על החלון" חשב רוזנברג כבר בהתחלה, אך לא הצליח לפתח אותן במשך למעלה משנה עד שצפה בסרט "רוח רפאים". הסרט נתן לרוזנברג את הרעיון לכתוב מנקודת מבטו של איש מת שפונה לאהובתו החיה.
"נר על החלון" נועד אומנם להכלל באלבום הבכורה של הלהקה, אך השיר בעיבודו הראשוני לא מצא חן בעיני מפיק האלבום, ראובן שפירא, שאמר להם שהוא לא מתאים לאלבום ולא מספיק טוב. שלומי שבת חיפש באותה תקופה שירים לאלבומו הרביעי, "שעה אחת ביחד", שיצרו והפיקו חברי להקת "החברים של נטאשה" מיכה שטרית וארקדי דוכין, ופבלו רוזנברג, שהיה ביחסים טובים עם שבת, הציע לו את השיר. שבת הקליט סקיצה לשיר, אך החליט לא לקחת אותו לאחר שדוכין ושטרית אמרו לו גם הם שהוא לא מתאים לאלבום שלו ולא מספיק טוב, ושבת החזיר את השיר לכותביו.
חברי "סטלה מאריס" ביקשו מרוני בראון שאת אלבומם השני יפיק כריס טנגרידיס (אנ'), שנודע כאחד המפיקים הגדולים בסצנת הרוק הבינלאומית והפיק בין השאר את גארי מור, בלאק סבאת' ואוזי אוסבורן. היכרות טנגרידיס עם הלהקה נעשתה כשביקר בעבר בישראל, אז ביקר בחדר החזרות של הלהקה ושמע אותה. חברי הלהקה שלחו לו סקיצות. טנגרידיס התלהב מ"נר על החלון" וצפה שהוא יצליח, וחברי הלהקה הקליטו אותו. האלבום הוקלט באולפני טריטון, אך המיקס נעשה בלונדון בהשתתפות מילר ורוזנברג. רוזנברג סיפר שכשחזר מלונדון הוא השמיע את כל האלבום לרמי קלינשטיין, וזה הגיב בהתלהבות אך הסתייג מ"נר על החלון": "מדהים, חוץ מהבלדה הרוסית הזאת. תוציא אותה, זה לא יעבוד" אמר לו קלינשטיין. עם זאת, רוזנברג ומילר האמינו מאוד בשיר והחליטו להיאבק עליו. השיר הצליח, הפך לשיר המזוהה ביותר עם הלהקה והכניס אותה ללב המיינסטרים הישראלי.
השיר לא יצא כסינגל והושמע כשיר מהאלבום. שלומי שבת ביצע בו קולות רקע.
באוקטובר 1994 עזב סולן הלהקה פבלו רוזנברג את הלהקה ופתח בקריירת סולו.
גרסאות כיסוי > הראל מויאל, 2004

הראל מויאל ביצע את השיר בגמר העונה השנייה של תוכנית הריאליטי "כוכב נולד" וניצח בתחרות. עמוס בן דוד וערן מיטלמן ביצעו את העיבוד המוזיקלי. אחרי גמר התוכנית הגיב מלחין השיר, ניק מילר, בחיוב על הבחירה והביצוע: ”הופתעתי לגלות שמויאל בחר לבצע את השיר שלנו. זאת מחמאה לתרומת הלהקה למוזיקה הישראלית. הביצוע שלו ריגש אותנו מפני שמויאל שר אותו בדרך הנכונה לו. נשמח לבצע איתו את השיר. אנחנו גאים בו, ואפילו הצבענו בשבילו” (גם פבלו רוזנברג התבטא על מויאל במילים ”הוא עשה לכולנו שירות גדול”). עם זאת, בינואר 2005 טען מילר שלא קיבל תמלוגים על השמעת גרסת מויאל וכן שמעבדי השיר לא פנו אליו לבקש את רשותו לעיבוד החדש, כמתחייב בחוק. אקו"ם הגיבה ש"חלוקת תמלוגים על מחצית שנייה של שנת 2004 מבוצעת החל ממאי 2005", ולכן מילר לא קיבל אותם עדיין. בנוגע לטענה שמעבדי השיר לא ביקשו את רשותו השיבו שהבקשה הזאת נעשית ללא תיווך אקו"ם, ומילר רשאי לתבוע מהמעבדים את זכויותיו. ביולי 2005 הגיש מילר תביעה בסך 2.5 מיליון שקל נגד שידורי קשת, חברת התקליטים "הליקון", חברת "טדי הפקות" ומעבדי השיר בגרסתו החדשה, ערן מיטלמן ועמוס בן דוד, על כך שלא קיבלו את אישורו לעיבוד המחודש, שהפך את השיר ל"יצירה שונה לחלוטין" לדבריו. עוד טען מילר שנאלץ לגנוז הקלטה חדשה שעשה לשיר עקב הביצוע של מויאל.
השיר בביצוע מויאל בגמר נכלל באלבום שיצא לאחר התוכנית, "כוכב נולד 2 – הרגעים הגדולים (2004)".
ב־2022 חידש מויאל את השיר פעם נוספת, בהשתתפות בתו.
מיקומי שיא

גרסת הראל מויאל (גמר "כוכב נולד", עונה 2, 2004)
|   ‏‏‏  מצעדים שבועיים (2004)> מדינה |   ‏‏‏  מצעדים שבועיים (2004)> מצעד |   ‏‏‏  מצעדים שבועיים (2004)> מיקום שיא |   ‏‏‏  מצעדים שבועיים (2004)>  |
| --- | --- | --- | --- |
|  ישראל | רשת ג' | 5 |  |
ביאורים

↑  תגובתה המלאה של אקו"ם: "חלוקת תמלוגים על מחצית שנייה של שנת 2004 מבוצעת החל ממאי 2005, עם ריכוז כל הדיווחים וקבלת התמלוגים מכל אמצעי המדיה. לפיכך, הובן מדוע המלחין עדיין לא קיבל תמלוגים. המלחין יקבל תמלוגים כמו כל יתר היוצרים חברי אקו"ם המחכים לקבל תמלוגים על תקופה זו. את רשות העיבוד על המעבד לקבל ישירות מהמלחין ללא תיווך אקו"ם. המלחין רשאי לטעון להפרת זכויותיו כלפי המעבד.
הערות שוליים

↑  נר על החלון, באתר Discogs
1 2 3 4  הילה מלמד, "בינתיים אני לא מתעייף, הלוואי ואופיע עוד עשור", באתר meko-me.co.il, ‏5 במאי 2019
↑  סטלה מאריס – השער נפתח (1994), באתר סטריאו ומונו
1 2 3  נתוני היצירה, באתר אקו"ם
1 2 3  רז שכניק, השער נפתח - המוזיקה נשארה, באתר 103fm, ‏5 בנובמבר 2020
↑  סטלה מאריס חוגגים 20 שנה במופע איחוד וסינגל חדש, באתר מקור ראשון, 2 ביולי 2012
↑  מוזיקה ישראלית | סטלה מאריס, באתר habama.co.il
↑  סטלה מאריס*=Stella Maris (4) – השער נפתח = The Open Gate, באתר Discogs
↑  חגית הורנשטיין, אלייך, סטלה מאריס, באתר כלבו – חיפה והצפון, 16 באוקטובר 2021
↑  שגיא בן נון, הזוכה הרשמי ב"כוכב נולד": הראל מויאל; הזוכה האמיתית: קשת, באתר TheMarker‏, 16 באוגוסט 2004
↑  שגיא בן נון, "סטלה מאריס" הקליטה מחדש את "נר על החלון", שזכה "בכוכב נולד 2", באתר הארץ, 17 באוגוסט 2004
↑  טל פרי, "למה לקחת מהראל מויאל פוקוס?", באתר מקור ראשון, 22 באוגוסט 2004
1 2  ענבל שתיוי, סטלה מאריס נגד הראל מויאל, באתר מקור ראשון, 17 בינואר 2005
↑  כתב גלובס, ‏תביעה בסך 2.5 מיליון שקל נגד "כוכב נולד" ושידורי קשת, באתר גלובס, 14 ביולי 2005
↑  נר על החלון, באתר הספרייה הלאומית
↑  כוכב נולד 2, הרגעים הגדולים (2004), באתר סטריאו ומונו
↑  שי רגב, ‏הראל מויאל חוזר לשיר שהרעיד את ניצנים, וחושף: "הייתי משנה כמה דברים בדרך", באתר מעריב אונליין, 22 במרץ 2022
↑  מיקום שיא במצעד הפזמונים העברי השבועי של רשת ג' (5), באתר פזמונט
סמוקי רובינסון

| --- | --- |

סמוקי רובינסון בהופעה בשנת 2006
 לידה:  19 בפברואר 1940 (בן 84) ארצות הברית דטרויט, מישיגן, ארצות הברית 
 שם לידה:  William Robinson 
 שם במה:  Smokey Robinson 
 מוקד פעילות:  ארצות הברית 
 תקופת הפעילות:  מ-1955 
 מקום לימודים:  תיכון נורת'רן 
 סוגה:  מוזיקת נשמה 
 סוג קול:  טנור 
 שפה מועדפת:  אנגלית 
 חברת תקליטים:  מוטאון 
 צאצאים:  Tamla Robinson 
 פרסים והוקרה:  היכל התהילה של הרוק אנד רול (1987)  פרס ג'וני מרסר (2005)  פרס אגדה חיה של גראמי (1990)  פרס גראמי למפעל חיים (1999)  פרס גרשווין (2016)  פרס מרכז קנדי  כוכב בשדרת הכוכבים בהוליווד  המדליה הלאומית לאומנויות 
 www.smokeyrobinson.com
 פרופיל ב-IMDb
 
ויליאם (סמוקי) רובינסון ג'וניור (באנגלית: William "Smokey" Robinson; נולד ב-19 בפברואר 1940) הוא זמר רית'ם אנד בלוז ומוזיקת נשמה אמריקני, ששימש גם כמפיק מוזיקלי, פזמונאי ומנהל חברות בתחום המוזיקה בארצות הברית. רובינסון היה אחת מהדמויות המזוהות ביותר עם חברת התקליטים מוטאון, שפעילותה בשנות ה-60 ולאחריהן, יצרה צליל ייחודי, והביאה לקבלת אמנים אפרו-אמריקאים בקהל הרחב. רובינסון פעל בשיתוף פעולה עם מייסד החברה ברי גורדי, הן כזמר מוביל, במסגרת להקתו "המירקלז", ובנפרד, במסגרת קריירת סולו מצליחה, והן כסגן מנהל החברה בין 1961 ל-1988. במסגרת זו הקליט רובינסון שלושים ושבעה להיטים שהגיעו לארבעים המקומות הראשונים במצעדי הפזמונים בארצות הברית בין 1960 ל-1987.
סטיבן בוקסר

| --- | --- |
אין תמונה חופשית
 לידה:  19 במאי 1950 (בן 74) סידקאפ, הממלכה המאוחדת 
 מדינה:  בריטניה בריטניה
 מקום לימודים:  New College School 
 פרופיל ב-IMDb
 
סטיבן בוקסר (באנגלית: Stephen Boxer; נולד ב-19 במאי 1950) הוא שחקן קולנוע, טלוויזיה ותיאטרון אנגלי.
ביוגרפיה

בוקסר נולד בסידקאפ שבמחוז קנט באנגליה. תפקידו הידוע ביותר הוא בדמות ג'ו באופרת הסבון של BBC One "רופאים". ב-2008 לקח פסק זמן מהסדרה כדי לשחק בתפקיד פטרוציו בהפקה של הלהקה השייקספירית המלכותית למחזה "אילוף הסוררת", ובנובמבר 2010 חזר לשחק בסדרה בפרקים אחדים.
בוקסר כיכב בסדרות דרמה בלשיות, ובהן בשלוש עונות של הסדרה "החשוד העיקרי". הוא הגיש תוכנית ילדים בטלוויזיה בשם "Get Up And Go!" ביחד עם בריל ריד, ובתוכנית ההמשך "Mooncat and Co", בה הצטרפו אליו שחקנים כגון פאט קומבס, פאם איירס, פטסי רולנדס ווילף לון. בוקסר השתתף בדוקו-דרמה "A Royal Scandal" של ה-BBC. ב-2005 גילם את מר סמית' בעיבוד לרומן "ימי בית הספר של טום בראון", ואת לורד מלוויל בסדרה "Garrow's Law". עוד הופיע בפרקים בסדרות "חדר מיון", "לות'ר", "רציחות במידסומר", "האב בראון", "The Honourable Woman", ובסדרה "אנושיים".
ב-2012 הופיע בוקסר בתפקיד פרסיסקו דה אגייאר בהפקה של הלהקה השייקספירית המלכותית למחזה "הכפירה שבאהבה" מאת הלן אדמונדסון. ממאי עד אוקטובר 2013 הופיע בתפקיד הראשי בהפקה של המחזה "טיטוס אנדרוניקוס". מינואר עד יולי 2014 גילם בוקסר את גלוסטר במחזה "המלך ליר" מאת ויליאם שייקספיר. בין אוקטובר 2016 למרץ 2017 עבד עם חברת From Software ודיבב דמויות במשחק הווידאו Dark Souls III. עוד שיחק בתפקיד קפטן ריברס בעיבוד הבימתי של הרומן "Regeneration" מאת פאט בארקר. ב-2018 הופיע בפרק בסדרה "סנס8" של נטפליקס.
הערות שוליים

↑  Stephen Boxers entry on the BBC Doctors sub-site
↑  British Film Institute
↑  Prime Suspect Character-list on TV.com
↑  "A Royal Scandal (TV Movie 1997)". IMDB. נבדק ב-22 באוגוסט 2015. {{cite web}}:  (עזרה)
↑  "Casualty 'Love of a good man', Series 24 Episode 30". BBC Website. נבדק ב-22 באוגוסט 2015. {{cite web}}:  (עזרה)
↑  "Luther clip from Series 2, Episode 4". BBC Website. נבדק ב-22 באוגוסט 2015. {{cite web}}:  (עזרה)
↑  "Midsomer Rhapsody". Midsomermurders.org. נבדק ב-22 באוגוסט 2015. {{cite web}}:  (עזרה)
↑  "Father Brown, The Face of Death". BBC Website. נבדק ב-22 באוגוסט 2015. {{cite web}}:  (עזרה)
↑  "Stellar casting announced for Hugo Blick's The Honourable Woman". BBC Website. נבדק ב-29 ביולי 2013. {{cite web}}:  (עזרה)
↑  "The Heresy of Love | By Helen Edmundson | Royal Shakespeare Company". www.rsc.org.uk.
↑  Review of Titus Andronicus in The Guardian
↑  Review of King Lear in The Express
↑  Regeneration synopsis on Everyman Theatre Site
| --- | --- |
בקרת זהויות :  LCCN: n80063768  VIAF: 161932601   WorldCat (עם VIAF): 161932601